संक्षेप करने के लिए दस्तावेज़: तीन अप्रैल को सुरक्षाबल पीपुल्स लिबरेशन गुरिल्ला आर्मी की बटालियन नंबर-1 के कमांडर माड़वी हिड़मा को ही पकड़ने निकले थे. पुलिस को ये जानकारी मिली थी कि हिड़मा और उसके साथी इस इलाक़े में मौजूद हैं.

लेकिन, मौके पर नक्सलियों ने जवानों पर हमला बोल दिया और इस मुठभेड़ में 22 जवानों की मौत हो गई.

40 साल के इस माओवादी विद्रोही नेता को पिछले एक दशक में दंडकारण्य में कई मौतों के लिए ज़िम्मेदार बताया जाता है.

माड़वी हिड़मा को जानने वाले और उनसे मिलने वाले लोग अक्सर इस बात से हैरान हो जाते हैं कि 'अकेले हिड़मा एकसाथ कई रणनीतियाँ कैसे बना सकता है?'

समाप्त

बीबीसी ने उन लोगों से बात की जो माओवादी संगठन में काम कर चुके हैं और अब उससे अलग हो गए हैं. इनमें में कुछ लोगों की हिड़मा के साथ एक या दो बार मुलाक़ात भी हुई है.

ये लोग बताते हैं कि माड़वी हिड़मा बहुत मृदुभाषी हैं और आदर के साथ बात करते हैं. उनसे मिल चुके व्यक्ति ये देखकर हैरान रह जाते हैं कि वो इतनी बड़ी तबाही भी मचा सकते हैं.

लेकिन, हिड़मा ने सुरक्षाबलों पर लगभग दस बार हमला बोला है और सैकड़ों जवानों की मौत के लिए वे ज़िम्मेदार हैं.

कैसे हुई शुरुआत 

माओवादी पार्टी में माड़वी हिड़मा का आगे बढ़ना हैरान करने वाला रहा. हिड़मा 1996-97 में माओवादी संगठन से जुड़े थे. तब उनकी उम्र महज 17 साल थी. हिड़मा के दो और नाम भी हैं हिदमाल्लु और संतोष.

वे दक्षिण बस्तर इलाक़े में सुकमा ज़िले के पुवर्ती गाँव के रहने वाले हैं. बताया जाता है कि इस गाँव से 40-50 माओवादी निकले हैं. नक्सलियों से जुड़ने से पहले हिड़मा खेती किया करते थे.

हिड़मा बहुत ज़्यादा बात नहीं करते. उन्हें नई चीज़ें सीखने में दिलचस्पी रहती है. उन्होंने माओवादी संगठन के लिए काम करने वाले एक लेक्चरर से अंग्रेज़ी भाषा भी सीखी थी.

दक्षिण बस्तर से होने के चलते हिड़मा को हिंदी नहीं आती थी क्योंकि इस इलाक़े के लोगों की मातृभाषा हिंदी नहीं है. लेकिन, उन्होंने बड़े उत्साह से हिंदी सिखी ली है.  हिड़मा ने सातवीं कक्षा तक ही पढ़ाई की है.

माओवादी संगठन के एक पूर्व सदस्य ने बीबीसी को बताया, "हिड़मा को साल 2000 के आसपास संगठन की उस शाखा में भेजा गया जो माओवादियों के लिए हथियार तैयार करती है. लोग बताते हैं कि हिड़मा ने वहाँ हथियार बनाने के लिए नई तकनीकें विकसित करके अपनी प्रतिभा दिखाई थी."

"वह हथियार तैयार करते थे, उनकी मरम्मत...\nसंक्षेप उसी भाषा में जिसमें दस्तावेज़ है:
छत्तीसगढ़ के बीजापुर में सुरक्षाबलों की माओवादियों के साथ हुई मुठभेड़ की घटना में नक्सली नेता माड़वी हिड़मा का नाम ख़ासतौर से चर्चा में रहा.